Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2015-007685-2-sd.html
Timestamp: 2019-12-07 15:28:08+00:00
Document Index: 8607860

Matched Legal Cases: ['§ 1', '§ 4', '§ 15', '§ 17', '§ 14', '§ 15', '§ 67']

OU-TN-OSZP1-2015/007685-2/SD
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2015/007685-2/SD
Oznamujeme vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal dňa 17. 2. 2015 správne konanie, ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti obce Pobedim (ďalej len „žiadateľ“, adresa: Obecný úrad č. 435, 916 23 Pobedim).
Predmetom žiadosti je odstránenie krovitých porastov pobrežnej vegetácie na pravobrežnom pozemku časti parciel KN-C č. 323/1 (zastavané plochy a nádvoria – poľná cesta) a 243/1 (vodné plochy) v dĺžke cca 100 m v intraviláne obce Pobedim. Dôvodom výrubu je vyčistenie lokality, ktorá sa využíva na nelegálny vývoz komunálneho odpadu v blízkosti komunikácie I/507. Na uvedenej lokalite kroviny zakrývajú výhľad od cesty a poskytujú možnosť nepovoleného vývozu odpadu. Dotknuté územie je súčasťou prírodnej pamiatky (PP) Brehové porasty Dubovej, kde platí štvrtý stupeň ochrany prírody v zmysle § 15 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Ochranné pásmo PP je stanovené v zmysle § 17 ods. 8 zákona o ochrane prírody a krajiny na 60 m von od jej hranice a platí v ňom tretí stupeň ochrany v zmysle § 14 uvedeného zákona. Predmetná časť PP je rovnako súčasťou siete NATURA 2000 ako navrhované územie európskeho významu SKUEV0564 Dubová.
V zmysle § 15 ods. 1 písm. e) zákona o ochrane prírody a krajiny je na území so štvrtým stupňom ochrany zakázané rúbať dreviny a je tu potrebné udelenie výnimky zo zakázaných činností v zmysle § 67 písm. h) uvedeného zákona.
1) Slovenský vodohospodársky podnik, š. p., Správa povodia stredného Váhu II., Nábrežie I. Kraska č. 834/3, 921 80 Piešťany